Rødfargen

**Rødfargen** var en epidemi som tok sted i det sørlige Avalon under Tredje Æra, og rammet både mennesker og dyr. Rødfargen spredte seg i byen Osmosis, hvor den senere spredte seg med via dyrene og handelsveiene. Etter Duchy og Blackap, var det få tilfeller av rødfargen lenger nord – ettersom det var for kaldt i været. I London var det enkelte tilfeller, det samme i Rockson. Fra Derry og nordover var det ingen eller svært sjeldne tilfeller av rødfargen.

## Historisk informasjon

### Resultat

Store deler av sørlige Avalons befolkning døde

## ***Historie***

Rødfargen hadde sitt opphav fra byen Osmosis. Bakterien – som også ble kalt rødfargen – ble bragt frem av doktor Iraus Lookred, en avalonsk forsker. Iraus var en imperialistisk forsker, og fikk derfor sine ressurser fra Imperiet. Formålet med rødfargen var at Imperiet skulle få et kjemisk våpen i deres krigføring. Bakteriene skulle dannes i gassform, og på denne måten kunne den ramme større områder gjennom luft. Første steg var allikevel å få den i vannform.

Da Iraus klarte å skape rødfargen i gassform, klarte han ikke å kontrollere den. Etter en test, var det noen molekyler som fant veien ut av laboratoriet. Det skulle ikke mer til: de satte seg på noen rotter, og rottene formerte seg i hopetall. Snart dukket det opp lette tilfeller, men etter kort tid var en tredjedel av innbyggerne smittet – etter enda kortere tid var 3/4 av dem smittet. Dødsraten steg, og snart var hele Osmosis smittet. Myndighetene innførte karantene, men det trengtes fremdeles mat. I et forsøk på å skjerme handelsreisende for sykdommen, valgte myndighetene en metode for bytting av varer: de reisende skulle plassere maten to hundre meter fra byportene, for så å gå to hundre meter lenger bort; innbyggere av Osmosis kom ut med betalingen, og tok varene inn i byen. Det var ingen smart løsning, for varene og pengene som kom fra Osmosis var også smittet – og på denne måten brakte handelsmennene med seg sykdommen over handelsveiene.

Da sykdommen ble bragt over flere kilometer, var det bare et tidsspørsmål før folk døde som fluer. Snøballen hadde begynt å rulle da Iraus først begynte med å forske rødfargen. I et forsøk på å temme innbyggerne av Osmosis, valgte myndighetene å ha en offentlig rettssak – som var bestemt på forhånd. Iraus' straff var å bli innestengt i et kammer og bli inhalert med giften i gassform: han skulle bli offer for den sykdommen han hadde skapt. Straffen var tilfredsstillende, men det var ikke nok. Folket ønsket mer, og på et tidspunkt angrep de aristokratenes hus: borgerne mente at de rike sto i ledtog med den ondsinnede forskeren.

Epidemien herjet i fire år, og forsvant da blodtemmere skapte en ny medisin: Serkos.

## ***Sykdommen***

### **Hygiene**

I ettertid av rødfargen, kan forskere og historikere bare spekulere. Den rene sannheten er at adelen ikke brukte nok penger på gateforholdene. For å forhindre slike tilfeller igjen, måtte byens gater – som var overfylte med ekskrementer fra mennesker og dyr; dessuten hadde fattige vanskelig for å kjøpe beskyttelse og sko. Dette gjorde at folk lettere fikk infeksjoner og sykdommen spredte seg gjennom mat, klær og fysisk kontakt.

Imperiets sensur har allikevel pyntet på sannheten: Iraus var gal, og slapp løs den vannbaserte formen av rødfargen i elver for å smitte innbyggerne av Avalon. Imperiet fremstilte Iraus som en person som ønsket hevn på samfunnet som hadde fornektet hans arbeid – mennesker som mente at Iraus' arbeid var ubetydelig og hadde liten fremtid i krigen. Det eneste av hygiene-messige årsaker som Imperiet godtok, var at de fattige ikke hadde mulighet for å kjøpe seg til sikkerhet og beskyttelse.

### **Symptomer**

Symptomene på at en har blitt smittet av bakterien, kan sees på pasienten hud først og fremst: en blir blekere enn vanlig. Temperaturen stiger kraftig, og pasienten kan fort bli sengeliggende i flere dager – og må under denne perioden helst ikke gå utenfor den. Om en person begynner å få røde områder over kroppen – særlig kjønnsdelene, halsen og armhulene – er dette et sikkert tegn på at pasienten har blitt smittet av bakterien. Dette kan allikevel ikke være sikkert før tre-fire dager etter feberen begynner. I verste tilfeller blir det skapt store, varme og røde byller.

### **Sykdomsutvikling**

#### ***Første stadium***

Etter å ha blitt smittet av rødfargen, vil en først merke spor av vanlig feber: høy kroppstemperatur. Blodkarene i huden utvider seg, slik at den indre varmen transporteres ut til overflaten. Lav kroppstemperatur kan forekomme, men er ikke like vanlig. Svette og feberfantasier vil være konsekvens.

#### ***Andre stadium***

Feberen vil etterhvert bli for smertelig for en person å gå ikke lengre enn fra sengen, til badet og tilbake. Det tar ikke lang tid før pasienten ville være sengeliggende og orker ikke å røre seg lengre enn ut av sengen – hvor det da helst bør stå en potte for at pasienten skal kunne utøve sin nødtørft (da kontakt ikke anbefales).

#### ***Tredje stadium***

Hvis ikke pasienten har blitt kurert, eller sykdommen har forsvunnet av seg selv, er denne fasen svært risikabel. Et smitteoffer av rødfargen-bakteriet vil – etter dager i sengen – oppleve smerter over hele kroppen. Dette er når individets kroppstemperatur stiger til 44 grader, og kroppens immunforsvar kjemper som gale for å bli kvitt bakteriene. På dette stadiumet anbefales det på det sterkeste at pasienten ikke er i kontakt med mennesker uten skikkelig kledning: en lege har slikt utstyr, og er derfor den eneste som anbefales å komme i kontakt med personen.

#### ***Fjerde stadium***

Om legen ikke kan hjelpe pasienten, vil røde områder skapes over enkelte kroppen – og i verste tilfeller (hvilket det er mye av) skapes det byller. Disse områdene klør, da kroppen kjemper kraftig i disse områdene; pasienten kan i disse tilfellene risikere å klore seg til blods. På dette tidspunktet anbefales det heller ikke kontakt med mennesker, men at noen bør hindre pasienten i å klore seg.

Når dette stadiet trer i kraft, er det opp til kroppen: skal pasienten overleve eller dø.

#### ***Femte stadium***

Om kroppen legger inn årene, vil den gjøre et siste grep: den iverksetter oppkast og hosting av blod. Etter dette vil kroppen stige til 50 grader, og pasienten vil dø innen kort tid – oftest innen få timer.

### **Kur**

Ettersom Imperiet ikke tenkte på å skape en kur for en sykdom som skulle drepe målene, ble det ikke pønsket ut en kur. Det ble allikevel utført alternativ medisin i noen tilfeller: i Duchy var det en lege som tvang pasienten til å spise ildblomster, og dette virket i mange tilfeller. Grunnen var at blomsten inneholdt sporer som søkte ut bakteriene og reduserte dem. Om en ønsket å bruke denne metoden, måtte en derfor spise mange ildblomster – men ikke for mange, for da kunne sporene gå etter kroppens forsvarssystem. Resultatet varierte fra pasient til pasient: enkelte ble helt friske, andre kunne få et mildt tilbakeslag, noen hadde bakteriet med seg resten av livet – og var dermed ut av stand til å utføre like mye arbeids som før.

En blodtemmer har et immunforsvar som gjør dem 0,01% sjanse for å bli smittet av sykdommen, og derfor var mange ettertraktede for å helbrede syke. En blodtemmer kunne allikevel ikke rekke overalt, og kunne dessverre ikke hjelpe alle de møtte. Når en kan temme blod, kan en bruke evnene sine til å angripe bakteriene ved hjelp av blodcellene. Bivirkningene av dette kan være dårlig blod – og dermed må en gå gjennom en to ukers prossess hvor blodet langsomt byttes ut med nytt.

Konklusjon: spise ildblomster i kontrollerte mengder, eller få en blodtemmer til å ta seg av infeksjonen – for så å bytte ut alt blodet med nytt.

## ***Rødfargens utvikling***

### **Imperiets 39. år**

* Juni: Gassen slippes løs og spres raskt mellom mennesker og dyr
* Midt-juli: første tilfelle av rødfargen blir lokalisert i Hearse.
* August: flere spredte tilfeller
* September–November: epidemien trer i kraft ved lokale høytider, og spres ytterligere.
* Desember: dødsraten stiger opp til 590 000 døde – menn, kvinner, barn og dyr.
* Dødsfall: 590 000

### **Imperiets 40. år**

* Januar–april: Rødfargen sprer seg over hele det sørlige Avalon.
* Mai–august: London og Rockson opplever enkelte tilfeller av rødfargen. Sykdommen herjer videre i sørlige Avalon utover sommeren.
* September–desember: leger prøver alternative medisiner. Det er færre lokale høytider, i frykt for å bli smittet.
* Dødsfall: 1,3 millioner (økning på 0,71 millioner)

### **Imperiets 41. år**

* Januar–februar: Blodtemmere blir brukt for å hjelpe syke, og i enden av februar blir blodtemmere permanent brukt.
* Mars–mai: Rødfargen minsker over hele det sørlige Avalon, men rår ennå sterkt i storbyene.
* Juni–august: sommeren trer epidemien tilbake, men unngår landsbygden. Avlingen går greit, og mange bønder drar til byene – hvor sykdommen sakte minsker. Bøndene bringer sykdommen med seg ut på landsbygda og smitter hverandre og maten.
* September–desember: Maten som blir solgt til byene dreper flere mennesker. Sykdommen reiser seg på nytt, og dreper flere. De døde avler flere bakterier aom ødelegger immunforsvaret til personer. Dødsraten stiger kraftig. De som ble spart tidligere i året, dør.
* Dødsfall: 2,7 millioner (en økning på: 1,4 millioner)

### **Imperiets 42. år**

* Januar–mars: flere dødsfall, men sykdommen begynnes å temmes.
* April–august: alternativ og ordinær medisin hjelper ikke lenger, og derfor må blodtemmere reise lange strekninger for å hjelpe de syke.
* September: dødsraten har sunket og ligger på 1,6 millioner.
* Oktober–desember: sykdommen balanserer seg, men det flere samfunn og tettbebyggelser ligger øde ved årets utgang
* Dødsfall: 2,5 millioner (en nedgang på 0,2 millioner)

### **Imperiets 43. år**

* Januar–desember: blodtemmere utvikler vennligsinnede bakterier som de injiserer i en sprøte. Sprøytene sendes til alle byene i Avalon; dette er et trekk for å unngå at blodtemmere må reise langt og rekker færre. Den nye metoden skal hjelpe flere av Avalons innbyggere. Rødfargens ofre synker. I enden av året har sykdommen forsvunnet.
* Dødsfall: 1,1 millioner (en nedgang på 1,4 millioner)

### **Antall døde**

1. Imperiets 39. år:
	* 590 000
2. Imperiets 40. år:
	* 1,3 millioner
3. Imperiets 41. år:
	* 2,7 millioner
4. Imperiets 42. år:
	* 2,5 millioner
5. Imperiets 43. år:
	* 1,1 millioner

Totalt: 8,19 millioner

## ***Trivia***

1. Rødfargen er basert på svartedauden
2. Rødfargen har navnet sitt etter fargen ofrene fikk i starten av fjerde stadium.